**Legyesbénye Község Önkormányzata Képviselő-testületének 9/2025. (IX. 26.) önkormányzati rendelete**

**a helyi önazonosság védelméről**

[1] Az önkormányzat szabályozni kívánja a település fejlődését, megőrizve hagyományait, társadalmi rendjét. A rendelet összhangot kíván teremteni az egyéni jogok és a közösségi érdekek között úgy, hogy Legyesbénye község hagyományait, társadalmi rendjét és értékeit megőrizze a következő generációk számára is.

[2] A fentiekre tekintettel Legyesbénye Község Önkormányzatának Képviselő-testülete a helyi önazonosság védelméről szóló 2025. évi XLVIII. törvény 22. § (2) bekezdésében kapott felhatalmazás alapján az Alaptörvény 32. cikk (1) bekezdés a) pontjában foglalt feladatkörében eljárva a következő rendeletet alkotja:

**1. A rendelet hatálya**

**1. §**

(1) E rendelet

*a)* területi hatálya Legyesbénye közigazgatási területére,

*b)* személyi hatálya Legyesbénye közigazgatási területére betelepülni szándékozó személyekre,

*c)* tárgyi hatálya Legyesbénye közigazgatási területén megvalósuló, vagy megvalósítani kívánt ingatlanszerzésekre terjed ki.

(2) A lakcímlétesítésre vonatkozó rendelkezéseket mind a lakóhely, mind a tartózkodási hely létesítésekor vizsgálni kell (továbbiakban együttesen: lakcím létesítés).

**2. A helyi önazonosság védelme érdekében alkalmazott jogvédelmi eszközök**

**2. §**

A Képviselő-testület a helyi önazonosság megőrzése érdekében az alábbi jogvédelmi eszközöket vezeti be:

*a)* a Legyesbénye közigazgatási területén található ingatlanokkal kapcsolatos adásvételi jogügyletekben elővásárlási jog gyakorlás, mint dologi jogvédelmi eszköz, továbbá

*b)* a Legyesbényén történő lakcímlétesítés feltételekhez kötése, mint személyi jogvédelmi eszköz.

**3. Elővásárlási jog gyakorlás**

**3. §**

Az ingatlan betelepülőnek vagy mentességet nem élvező személynek történő eladása – ideértve a jogi személyek tulajdonában álló ingatlan adásvételét is – esetére elővásárlási jog illeti meg sorrendben:

*a)* Legyesbénye Község Önkormányzatát,

*b)* az ingatlannal telekhatáros ingatlan tulajdonosát, tulajdonosait.

**4. Lakcím létesítés általános feltételei**

**4. §**

(1) A betelepülő számára lakcím azzal a feltétellel létesíthető, ha a nagykorú betelepülő a Legyesbénye településen élő polgárok társadalmi berendezkedésének, életmódjának fenntartásához szükséges

*a)* legalább középfokú iskolai végzettséggel,

*b)* büntetlen előélettel valamint

*c)* folyamatos biztosítotti jogviszonnyal, nyugdíj vagy nyugdíjszerű ellátással rendelkezik.

(2) A lakcím létesítési kérelmet és annak mellékleteit a Bekecsi Közös Önkormányzati Hivatal Legyesbényei Kirendeltsége részére kell benyújtani:

*a)* a digitális államról és digitális szolgáltatások nyújtásának egyes szabályairól szóló törvényben meghatározott elektronikus úton, vagy

*b)* postai úton, vagy

*c)* személyesen.

(3) Az (1) bekezdés szerinti végzettséget igazoló bizonyítvány, oklevél másolatát, a büntetlen előéletet igazoló hatósági erkölcsi bizonyítványt, illetve annak igényléséről szóló igazolást, továbbá a folyamatos biztosítotti jogviszony, nyugdíj vagy nyugdíjszerű ellátás igazolását a kérelemhez mellékelni kell. A kérelemhez mellékelmi kell az adásvételi, bérleti szerződést, egyéb ingatlanhasználatra feljogosító és azt igazoló okiratot vagy a hozzátartozói jogállást bizonyító közokiratot vagy annak hiteles másolatát.

(4) A lakcímlétesítési eljárás során a hiányosan benyújtott kérelem esetén a jegyző egy alkalommal 15 napos határidő mellett hiánypótlásra szólítja fel a betelepülőt. A hiánypótlásra előírt határidő jogvesztő.

(5) A Képviselő-testület kizárólag valamennyi szükséges dokumentum megléte esetén bírálja el a kérelmet, egyéb esetben a jegyző elutasítja azt.

(6) A lakcím létesítés iránti kérelmet jelen rendelet 1. melléklete tartalmazza.

(7) A lakóhely és tartózkodási hely létesítéséhez a Hötv. 10. § (4) bekezdés szerinti önkormányzati hozzájárulás megadása és a Hötv. 10. § (5) bekezdés szerint erről szóló hatósági döntés meghozatala a Képviselő-testület hatásköre. A Képviselő-testület a betelepülő kérelméről a kérelem benyújtásától számított 30 napon belül zárt ülésen egyedi eljárásban dönt.

(8) A Képviselő-testület fenntartja magának a jogot a személyes meghallgatás megtartására.

(9) Az (1) bekezdésben szereplő feltételeket a Képviselő-testület külön kérelemre, egyedi szempontok figyelembevételével mérlegelheti. A Képviselő-testület méltányosságból eltekinthet az (1) bekezdésben foglaltaktól, ha a betelepülés mellett – a helyi önazonossághoz való jog tartalmán belül – méltányolható érvek hozhatók fel.

**5. Eljárás alanyi mentesség esetén**

**5. §**

(1) A helyi önazonosság védelméről szóló 2025. évi XLVIII. törvény 6.§. szerinti alanyi mentességek fennállta esetén a jegyző egyszerűsített eljárásban dönt.

(2) A mentesség megállapítása iránti kérelem a rendelet 2. mellékletét képezi.

(3) Az alanyi mentesség megállapítása iránti kérelemhez csatolandó:

*a)* a Hötv. 6. § (1) bekezdés a) pontja szerinti mentesség esetén hatósági bizonyítvány (házassági, születési anyakönyvi kivonat) vagy személyi igazolvány, és tulajdoni lap,

*b)* a Hötv. 6. § (1) bekezdés b) pontja szerinti mentesség esetén hatósági bizonyítvány, teljes bizonyítóerejű magánokiratba foglalt nyilatkozat,

*c)* a Hötv. 6. § (1) bekezdés c) és f) pontja esetén munkáltatói nyilatkozat,

*d)* a Hötv. 6. § (1) bekezdés d) pontja esetén igazolás benyújtott álláspályázatról,

*e)* a Hötv. 6. § (1) bekezdés e) pontja esetén a lakáscélú állami támogatás megítéléséről szóló támogatói okirat, támogatási szerződés, határozat vagy a támogatás tényét magában foglaló adásvételi szerződés,

*f)* a Hötv. 6. § (1) bekezdés g) pontja esetén hallgatói jogviszony igazolás, beiratkozási nyilatkozat, elektronikus tanulmányi rendszerből kinyomtatott igazolás.

(4) A mentességek fennállta esetén a jegyző hatósági bizonyítványt állít ki a betelepülő részére a kérelem beérkezését követő 8 napon belül.

(5) A hiányosan beérkezett kérelem esetén a jegyző hiánypótlásra szólítja fel a kérelmezőt, 15 napos határidő mellett.

(6) A hiánypótlásra nyitva álló határidő eredménytelen eltelte esetén a kérelem elutasításra kerül.

**6. A jogellenes betelepülés jogkövetkezményei**

**6. §**

(1) Amennyiben az önkormányzat arról szerez tudomást, hogy a betelepülésre, vagy ingatlanszerzésre a bevezetett jogvédelmi eszközök megkerülésével került sor, akkor a (2)–(4) bekezdés szerint kell eljárni.

(2) Az e rendelet megkerülésével kötött ingatlan adásvételi szerződés Hövt. 21. § (1) bekezdés szerinti semmissége okán a Polgári Törvénykönyvről szóló 2013. évi V. törvény 6:88 § (3) bekezdése szerint keresetindítás jogát a képviselő-testület a jegyzőre ruházza.

(3) A védelmi intézkedések hatálya alatt e rendeletben foglalt feltételek hiányában tett lakcímbejelentés esetén a betelepülő lakcímbejelentése törlésének kezdeményezésére irányuló hatáskört a képviselő-testület a jegyzőre ruházza.

(4) A Hötv. 21. § (3) bekezdés szerinti közigazgatási bírság kiszabásának hatáskörét a képviselő-testület a jegyzőre ruházza.

**7. Záró rendelkezések**

**7. §**

Ez a rendelet a kihirdetését követő harmadik napon lép hatályba.

Lengyelné Dr. Bús Zita Barta Csilla

polgármester jegyző

A rendelet kihirdetve: 2025. szeptember 26.

Barta Csilla

jegyző

*1. melléklet a 9/2025. (IX. 26.) önkormányzati rendelethez*

***Lakcím (állandó lakcím és tartózkodási hely) létesítés iránti kérelem***

1. **A Kérelmező adatai:**

1.1. Kérelmező neve:

1.2. Kérelmező jelenlegi lakcíme:

1.3. Kérelmező anyja neve:

1.4. Kérelmező elérhetősége (email; telefonszám):

1.5. A kérelem állandó lakcím/ tartózkodási hely létesítésére irányul. (a megfelelő aláhúzandó)

2. **Fent jegyzett kérelmező kérem** T. Képviselő-testületet, hogy az alábbi ingatlanban részemre és hozzátartozóim részére a lakcímlétesítéshez hozzájárulni szíveskedjen. Kijelentem, hogy a kérelem 4. pontjában meghatározott dokumentumokat hiánytalanul csatoltam.

3. **Hozzátartozókra vonatkozó adatok:**

3.1. Hozzátartozó1 neve:

3.2. Hozzátartozó1 jelenlegi lakcíme:

3.3. Hozzátartozó1 anyja neve:

3.4. Hozzátartozó2 neve:

3.5. Hozzátartozó2 jelenlegi lakcíme:

3.6. Hozzátartozó2 anyja neve:

3.7. Hozzátartozó3 neve:

3.8. Hozzátartozó3 jelenlegi lakcíme:

3.9. Hozzátartozó3 anyja neve:

4. **Létesítendő lakcímre vonatkozó adatok:**

4.1. Lakcím létesítési kérelemmel érintett ingatlan helyrajzi száma:

4.2. Lakcím létesítési kérelemmel érintett ingatlan természetbeni címe:

5. **Csatolandó mellékletek:**

5.1. végzettséget igazoló bizonyítvány, oklevél másolata

5.2. a büntetlen előéletet igazoló hatósági erkölcsi bizonyítvány

5.3. folyamatos biztosítotti jogviszony, nyugdíj vagy nyugdíjszerű ellátás igazolása

5.4. adásvételi, bérleti szerződés, egyéb ingatlanhasználatra feljogosító és azt igazoló okirat

6. **Fent írott kérelmező** jelen okirat aláírásával kijelentem, hogy a feltüntetett adatok és a csatolt mellékletek a valóságnak megfelelnek.

7. Aláírás, dátum

*2. melléklet a 9/2025. (IX. 26.) önkormányzati rendelethez*

**A Hötv. 6. §-ban meghatározott alanyi mentesség igazolására vonatkozó kérelem**

1. Alulírott ............................................., (anyja neve:................................., születési hely, idő: ......................................., állandó lakcím:.........................................................................) kérem T. jegyző Asszonyt, hogy a Hötv. 6. §-ban fennálló mentességem lakcímlétesítés céljából igazolni szíveskedjen.

2. A mentességi ok amely alapján jogosult vagyok külön bírálat nélkül lakcímet létesíteni (kérem aláhúzni)

2.1. Hötv. 6. § (1) bekezdés a) pont,

2.2. Hötv. 6. § (1) bekezdés b) pont,

2.3. Hötv. 6. § (1) bekezdés c) pont,

2.4. Hötv. 6. § (1) bekezdés d) pont,

2.5. Hötv. 6. § (1) bekezdés e) pont,

2.6. Hötv. 6. § (1) bekezdés f) pont,

2.7. Hötv. 6. § (1) bekezdés g) pont,

2.8. Hötv. 6. § (1) bekezdés h) pont,

2.9. Hötv. 6. § (1) bekezdés i) pont,

3. Jelen okirat aláírásával kijelentem, hogy a fenti adatok a valóságnak megfelelnek, a nyilatkozatom alátámasztásához szükséges dokumentumokat csatoltam az önkormányzati rendeletben foglaltaknak megfelelően.

4. Aláírás, dátum

Végső előterjesztői indokolás

A rendelet a közösségi érdek elsőbbségének elvén nyugszik, és oly módon kívánja biztosítani a helyi önazonosság védelmét, hogy figyelemmel van az alapvető jogok – így különösen a tulajdonhoz való jog, valamint a lakóhely szabad megválasztásának joga – szükséges és arányos korlátozására.

A rendeleti szabályozás keretében az önkormányzat olyan jogvédelmi eszközöket vezet be, mint az elővásárlási jog, a lakcímlétesítés feltételhez kötése, amelyek preventív és célzott módon szolgálják a település társadalmi és kulturális karakterének megőrzését. Emellett a rendelet méltányossági eljárás lehetőségét is biztosítja, amely révén a képviselő-testület egyedi élethelyzetekben az általános szabályoktól eltérő, közösségi és egyéni szempontokat egyaránt figyelembe vevő döntést hozhat.